Publication: Magyar Közlöny
Issue: MK-2001-37 (Year: 2001, Number: 37)
Era: 1990-2004
Section: a 9/2001. (III. 30.) EüM—FVM együttes rendelethez
Paragraph Index: 86

2. A vizsgálati tervnek legalább a következő információkat kell tartalmaznia 2.1. A vizsgálat, a kísérleti és az összehasonlító anyag azonosítása: 2.1.1. leíró cím; 2.1.2. a vizsgálat természetének és céljának leírása; 2.1.3. a vizsgálati anyag azonosítása kóddal vagy névvel (IUPAC, CAS szám, biológiai jellemzők stb.); 2.1.4. a használatra kerülő összehasonlító anyag. 2.2. A megbízóra és a vizsgálóhelyre vonatkozó információ: 2.2.1. a megbízó neve és címe; 2.2.2. a vizsgálatban érintett valamennyi vizsgálóhely és egyedi vizsgálóhely neve és címe; 2.2.3. a vizsgálat vezetőjének neve és címe; 2.2.4. a helyszíni vizsgálatvezető neve és címe, valamint — a vizsgálatvezető által átruházott — vizsgálati fázis(ok) megnevezése, amelyért felelősséggel tartozik. 2.3. Időpontok: 2.3.1. a vizsgálati terv elfogadásának dátuma annak a vizsgálatvezető által történő aláírásának időpontja; a vizsgálóhely vezetőségének és a megbízónak a vizsgálati tervet jóvá kell hagynia, és dátummal ellátva alá kell írnia; 2.3.2. a tervezett kezdési és befejezési időpontok. 2.4. Vizsgálati módszerek: 2.4.1. hivatkozás a használni kívánt OECD vagy más vizsgálati irányelvekre vagy módszerekre. 2.5. Egyéb lényeges kérdések (ahol alkalmazhatók): 2.5.1. a vizsgálati rendszer kiválasztásának megindokolása; 2.5.2. a vizsgálati rendszer jellemzése, azaz a faj (species), a törzs (strain), az altörzs (substrain), a beszerzési forrás, mennyiség, testsúlytartomány, nem, kor és más vonatkozó információ; 2.5.3. a kísérleti anyag adagolásának módja, választásának oka; 2.5.4. a dózisszintek és/vagy -koncentrációk, a gyakoriság, az adagolás (kezelés) időtartama; 2.5.5. részletes információ a kísérlet felépítéséről — beleértve a vizsgálat folyamatának kronologikus leírását —, minden módszerről, anyagról és körülményről, a végrehajtandó analízisek, mérések, megfigyelések, vizsgálatok típusáról és gyakoriságáról és — amennyiben van ilyen — a használni kívánt statisztikai módszerekről. 2.6. Nyilvántartások: 2.6.1. a megőrzendő jegyzőkönyvek, feljegyzések listája.

Source: https://magyarkozlony.hu/hivatalos-lapok/8045a6efec4e9cee33e95b767899aa4d30ad93d9/dokumentumok/41d604c3b33cf978f8aa24a3eeba9126589d509c/letoltes